A BARLANGI MEDVE HAZÁNKBAN. 
169 
Az erdélyi múzeum gyűjteményében egy barlangi medve-állkapocs 
töredéke őriztetik, melyet Elephas primigenius állkapcsának töredékével 
együtt találtak Benczencz határában (Hunyadmegye) körülbelül az öO-es 
években, egy piszkos, sárgás, agyagos homokban. 
3. Brogyán. 
Foetterle: Geolog. Aufnalims Bericht etc. (Jahrbuch d. k. k. geolog. Reichsanst. 
IX. 1858. Verliandl. p. 113.) 
Nyitramegyében a lősz alatt sok helyen diluvialkavics fordul elő s töb¬ 
bek közt Nyitra-Zsámbokrettől keletre Brogyánnál is, a hol ebben Friesenhof 
báró számos ősemlős csontmaradványát találta ; nevezetesen: az Ursus sp. 
csontjain kívül Cervus megaceros, Hyaena sp., Rhinoceros tichorhinus, Hip- 
potherium stb. csontjait. 
4. Csáklya falu. 
Alsó-Fehérmegyében, Csáklya falu határában Herepey Károly nagy- 
enyedi kollégiumi tanár a közelebbi években Ursus spelaeus fogait és egy 
Elephas primigenius agyarát' találta, melyek Nagy-Enyeden a kollégiumi 
gyűjteményben vannak. 
5. Harangláb. 
Koch Antal : Erdély ősemlős maradványai stb. (Erdélyi muzeum-egylet évk. I. Újf. 
1876. p. 124.) 
Az erdélyi múzeum gyűjteményében Ursus spelaeus térdkalácsai van¬ 
nak, melyek Harangláb község határában (K. Küküllőmegye) találtattak. 
Közelebbi adatok hiányzanak. 
6. Pécs környéke. 
Magyar földtani társulat Munkálatai III. 1S73. p. 191. 
Baranyamegyében, Pécs környékén (hol és mikor? arra nem tudtam 
ráakadni) számos ősemlős csontjait találták, melyek közt Hantken Miksa Ur¬ 
sus spelaeus Blum., Hyaena spclaea Goldf., Equus adamiticus Schl., Bős 
primigenius Bonj., és Rhinoceros tichorhinus Cnv. csontjait határoz¬ 
hatta meg. 
7. Sassin. 
Jahrbuch d. k. k. geolog. Reichsanst. II. 1851. d. p. 140. 
Gróf Montecüccüli Alajos a bécsi földtani intézetbe az 50-es évek ele¬ 
jén egy csomagot küldött fel, melyben Pozsonymegyében, Sassin közelében 
talált Ursus sp. fogai és egyéb csontjai voltak. 
(127) 
